L'Ajuntament de Sagunt presenta el pla de formació de la plataforma d'administració electrònica Sedipualb@
01 d’octubre 2018

​ ![](/media/5vhm22hm/99img_1227_cuerpo.jpg)

L'Ajuntament de Sagunt ha presentat el pla de formació de la plataforma electrònica Sedipualb@. Divendres passat, 28 de setembre, el Consell Agrari va acollir la primera reunió amb part del personal del Consistori que rebrà formació sobre la nova plataforma pública de gestió electrònica.

Sedipualb@ és una plataforma pública que permet realitzar una gestió completament electrònica de l'activitat administrativa d'una entitat local. L'objectiu d'esta plataforma és complir amb la nova legislació en l'àmbit del procediment administratiu comú i contractes del sector públic (lleis 39/2015 i 40/2015), així com fer possible un canvi en la gestió administrativa de les entitats locals per a millorar els servicis que es presten als ciutadans.

![](/media/4gxfrpgf/99img_1218_cuerpo.jpg)  
 

La formació i la posada en marxa de l’adminstració electrónica és un procés col·laboratiu entre l'Ajuntament de Sagunt i la Diputació d'Albacete que anirà dirigit a 400 treballadors i treballadores, aproximadament, durant el mes d'octubre. En primer lloc, es formarà a tot el personal de les oficines del SAIC-PROP, a continuació, a 2/3 de les persones de la resta dels departaments municipals i finalment als i les responsables polítics i polítiques.

El regidor d'Administració Local i Transparència, Sergio Moreno, ha assegurat que esta ferramenta “**suposa un abans i un després en l'administració i la seua relació amb la ciutadania, ja que podran realitzar els seus tràmits des de casa**”. A més, ha destacat que es tracta “**d’una ferramenta nova on tothom pot aportar el seu coneixement i experiència per a millorar-la**”. Moreno ha afirmat que “**som conscients de les dificultats que se'ns presenten per davant, però alhora som optimistes i sabem que l'administració serà més eficient i transparent**”.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-presenta-el-pla-de-formacio-de-la-plataforma-d-administracio-electronica-sedipualb/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-presenta-el-pla-de-formacio-de-la-plataforma-d-administracio-electronica-sedipualb/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-presenta-el-pla-de-formacio-de-la-plataforma-d-administracio-electronica-sedipualb/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-presenta-el-pla-de-formacio-de-la-plataforma-d-administracio-electronica-sedipualb/)